paragraph_text: Nakon završene Škole za ritmiku i ples (1994.) pleše za Zagrebački plesni ansambl čija je članica do 2000.godine. Tijekom tog perioda njena glavna plesna pedagoginja bila je Kilina Cremona (Cunningham tehnika). Nikolina se kontinuirano educirala uzimajući radionice/seminare raznih plesnih umjetnika u Europi i Sjedinjenim Američkim Državama (Norio Yoshida, DV8, Nienke Reehorst i Inaki Azpillaga, Adrian Heathfield, Alice Chauchat i Alix Eyaundi, Alvin Ailey Dance Center/ljetna škola, među ostalima). U tom periodu plesala je u predstavama domaćih i inozemnih koreografa - Irme Omerzo, Ive Nerine Sibile, Emilia Gutierreza, Alberta Bebeta Cidra, Alexeyja Tarana i drugih.